als_Latn dik_Latn sag_Latn
Ekzistojnë lloje të ndryshme shfletuesish që përdoruesit e uebit mund të zgjedhin, duke filluar nga më i vjetri, Internet Explorer, dhe shfletueset e rinj si Chrome dhe Firefox. Nëse asnjë nga këta shfletues nuk është i duhuri për ju, atëherë mund të përdorni shfletuesin më të ri, i quajtur Vivaldi. Ky shfletues është krijuar nga një ekip ku bën pjesë edhe ish-shefi ekzekutiv i Opera-së.
Nëse e keni përdorur shfletuesin Opera më përpara, do të shikoni që Vivaldi ngjason shumë me të. Ky shfletues vjen me disa veçori shumë të mira, si grumbullimi i disa ueb faqeve të caktuara në një vend, përshtatja e ngjyrave të ueb shfletuesit me ngjyrat e ueb faqes së hapur, e shumë mundësi tjera që pritet të arrijnë me versionin përfundimtar. Vivaldi mbështet gjithashtu lëvizjet me mouse për të shfletuar.
Ky shfletues do të jetë në dispozicion në sistemet Windows, Mac dhe Linux. Një veçori interesante e këtij shfletuesi është se ju lejon të mbani shënime në shfletues si dhe të regjistroni pamje të tij. Kjo veçori do të ndihmojë më shumë studentët, ose ata që duan të bëjnë kërkime për një temë të caktuar.
Ish-shefi ekzekutiv i shfletuesit Opera, Jon von Tetzchner, deklaroi se arsyeja se përse ka krijuar një shfletues të ri është sepse shumica e shfletuesve aktual, duke përfshirë këtu edhe Opera-n, janë tashmë produkte të thjeshta. Vivaldi është për ata përdorues që duan të kenë kontroll të plotë kur shfletojnë në internet. Ky shfletues mund të shkarkohet si version paraprak në uebsajtin Vivaldi.com.
(Herë të lexuara: 198)
als_Latn als_Latn als_Latn als_Latn als_Latn